IMISLab/GreekWikipedia huggingface dataset:
Χρήστος Τσακμάκης

Ο Χρήστος Τσακμάκης (6 Σεπτεμβρίου 1987) είναι Έλληνας (γεννημένος στη Γερμανία) πρωταθλητής και 7ος στους Ολυμπιακούς Αγώνες (2008) του κανόε καγιάκ. Έχει στο ενεργητικό του σημαντικές επιτυχίες, με μετάλλια σε ευρωπαϊκά και παγκόσμια πρωταθλήματα.

 Γεννήθηκε στο Άουγκσμπουργκ της Γερμανίας με καταγωγή από το Αρμενοχώρι Φλώρινας. Το 2004, σε ηλικία μόλις 17 ετών, κατέκτησε το χάλκινο μετάλλιο στο Παγκόσμιο Πρωτάθλημα εφήβων στη γενέτειρά του . Πήρε μέρος στην Ολυμπιάδα του 2004 στην Αθήνα στο μονό κανόε σλάλομ και αποκλείστηκε από τα ημιτελικά (κατατάχτηκε 15ος). To 2005 κέρδισε χάλκινο μετάλλιο σε διεθνή αγώνα. Στο ευρωπαϊκό πρωτάθλημα κανόε-καγιάκ εφήβων, στην Πολωνία, στο αγώνισμα του σλάλομ, ο Χρήστος Τσακμάκης πήρε το αργυρό μετάλλιο, στις 21 Αυγούστου του 2005. Στον τελικό ο πρωταθλητής του Ναυτικού Ομίλου Μεθάνων με επίδοση 227 δευτερόλεπτα και 17 εκατοστά ήρθε δεύτερος, χάνοντας για περίπου έξι δευτερόλεπτα το χρυσό μετάλλιο από τον Γάλλο Νόρμπερτ Νεβού (221",15). Ο Τσακμάκης (C1 ανδρών) έκανε καλή εμφάνιση στα προκριματικά στο πλαίσιο της δεύτερης φάσης του Παγκοσμίου Κυπέλλου σλάλομ, στο Άουσμπουργκ, τον Ιούνιο του 2006, κατορθώνοντας να προκριθεί στα ημιτελικά.Κατέλαβε την 15η θέση στο μονοθέσιο κάνοε ανδρών με χρόνο 204’’,57 σε σύνολο 52 αθλητών και πήρε το εισιτήριο για τα ημιτελικά, όπου προκρίθηκαν οι 40 πρώτοι αθλητές από το συγκεκριμένο αγώνισμα. Ο Τσακμάκης αγωνίστηκε στα ημιτελικά του C1 ανδρών και υπέπεσε σε ένα λάθος στη δεύτερη πόρτα, με αποτέλεσμα να χάσει χρόνο και να καταλάβει την 23η θέση με επίδοση 111’’69 (οι πρώτοι 10 προκρίθηκαν στο τελικό). Στα ημιτελικά του C1 ανδρών, ο Τσακμάκης κατέλαβε τη 12η θέση (10969), χάνοντας την πρόκριση στο τελικό για ένα δευτερόλεπτο, στο Παγκόσμιο Πρωτάθλημα σλάλομ στην Πράγα, τον Αύγουστο του 2006. Ωστόσο, μερικές ημέρες αργότερα, στις 27 Αυγούστου του 2006, στο ευρωπαϊκό πρωτάθλημα κανόε-καγιάκ εφήβων, νεανίδων, νέων κάτω των 23 ετών του Νότιγχαμ της Αγγλίας, ο Τσακμάκης κατέκτησε το χάλκινο μετάλλιο. Στον τελικό του C1 ο Ελληνας πρωταθλητής τερμάτισε στην τρίτη θέση. Στις 16 Ιουνίου του 2007 ο Τσακμάκης κατέκτησε χάλκινο μετάλλιο στο Ευρωπαϊκό Πρωτάθλημα στο C1. Τον Ιούλιο του 2007 στον τελικό του C1 του παγκοσμίου Κυπέλλου σλάλομ στην Πράγα, ήταν 8ος. Τον Αύγουστο του ιδίου έτους κατέκτησε το χρυσό μετάλλιο στο Ευρωπαϊκό Πρωτάθλημα εφήβων κάτω των 23 ετών στην Πολωνία. Τον Ιούλιο του 2008 κατέκτησε χρυσό μετάλλιο για δεύτερη συνεχή φορά στο Ευρωπαϊκό πρωτάθλημα σλάλομ Εφήβων-Νεανίδων και νέων κάτω των 23 ετών, στο Σόλκαν της Σλοβενίας.Ο πρωταθλητής πρώτευσε στο C1, σημειώνοντας συνολικό χρόνο 208.84. Ο Τσακμάκης αγωνίστηκε στους Ολυμπιακούς Αγώνες στο Πεκίνο το 2008 και κατέλαβε την 7η θέση στον τελικό του C1 στο κανόε καγιάκ, πραγματοποιώντας έτσι εξαιρετική εμφάνιση αν σκεφτεί κανείς ότι προκρίθηκε την τελευταία στιγμή στου Ολυμπιακούς, εξαιτίας αποχώρησης άλλου αθλητή. Ο αθλητής κατέκτησε χρυσό μετάλλιο στη ρεγκάτα του Σόλκαν με επίδοση 89.16 στο μονοθέσιο κανό τον Απρίλιο του 2009. Ο Τσακμάκης αγωνίστηκε στους Ολυμπιακούς Αγώνες του 2012 στο Λονδίνο και αποκλείστηκε από τον τελικό, τον Ιούλιο του 2012 (ήταν 15ος στα προκριματικά με 105,22).
Αναπνευστική μεμβράνη

Αναπνευστική μεμβράνη καλείται η μεμβράνη που διαχωρίζει τον αέρα μέσα στις κυψελίδες του πνεύμονα από το αίμα μέσα στα πνευμονικά τριχοειδή αγγεία. Τα τοιχώματα των κυψελίδων είναι εξαιρετικά λεπτά και περιέχουν ένα δίκτυο τριχοειδών. Η ανταλλαγή αερίων μεταξύ κυψελιδικού αέρα και αίματος της πνευμονικής κυκλοφορίας γίνεται διαμέσου των μεμβρανών όλων των τελικών τμημάτων του πνεύμονα (αναπνευστική μεμβράνη).

 Στην αναπνευστική μεμβράνη παρατηρούμε: Μια στιβάδα υγρού που απαλείφει την κυψελίδα και περιέχει τον επιφανειοδραστικό παράγοντα, ο οποίος ελαττώνει την επιφανειακή τάση του κυψελιδικού υγρού. Το κυψελιδικό επιθήλιο, που αποτελείται από πολύ λεπτά επιθηλιακά κύτταρα. Τη βασική μεμβράνη των επιθηλίων. Ένα πολύ λεπτό διάμεσο χώρο μεταξύ κυψελιδικού επιθηλίου και της τριχοειδικής μεμβράνης. Την πολύ λεπτή βασική μεμβράνη των τριχοειδών, που σε πολλά σημεία γίνεται ενιαία με την επιθηλιακή βασική μεμβράνη. Το ενδοθήλιο των τριχοειδών.Το πάχος της αναπνευστικής μεμβράνης είναι περίπου 0,5 μm και η συνολική επιφάνεια σε έναν υγιή ενήλικο είναι περίπου 70 m². Η διάχυση των αερίων διαμέσου της μεμβράνης εξαρτάται από: Το πάχος της. Το εμβαδό της. Το συντελεστή διάχυσης αερίου μέσα στην ουσία της μεμβράνης, δηλαδή στο νερό. Τη διαφορά πίεσης μεταξύ των δυο πλευρών της.
Στρετς φορ

Στην καλαθοσφαίριση, ο στρετς φορ (μερικές φορές ονομάζεται στρετς μπιγκ ) είναι ένας παίκτης στη θέση του πάουερ φόργουορντ που μπορεί να δημιουργήσει επίθεση πιο μακριά από το καλάθι από ό,τι ένας συμβατικός πάουερ φόργουορντ. Η λέξη "στρετς" περιγράφει την επίδραση που έχει ένας τέτοιος παίκτης στην αντίπαλη άμυνα, και η θέση του πάουερ φόργουορντ είναι επίσης γνωστή ως "τεσσάρι", εξ ου και ο "στρετς φοτ". Ο στρετς φορ είναι μία αρκετά πρόσφατη καινοτομία στο ΝΒΑ (με μια «έκρηξη» παικτών που ήρθε από την περίοδο 1999–2000), αλλά εξακολουθεί να γίνεται όλο και πιο συνηθισμένο στο σημερινό παιχνίδι, καθώς πολλοί προπονητές του ΝΒΑ χρησιμοποιούν πλέον τη σύνθεση/τακτική «σμολ μπολ».

 Οι πάουερ φόργουορντ (PF's) παίζουν παραδοσιακά κοντά στο καλάθι, χρησιμοποιώντας το μέγεθος και τη δύναμή τους για να παρέχουν εσωτερική άμυνα, ποστ απ (σκοράροντας κοντά στο καλάθι) και ριμπάουντ . Ο στρετς φορ είναι ένας παίκτης που έχει το μέγεθος του πάουερ φόργουορντ, αλλά έχει ανώτερες ικανότητες στο σουτ (ειδικά στα τρίποντα ), περνώντας περισσότερο χρόνο μακριά από το καλάθι. Ενώ χρησιμοποιεί αυτές τις δεξιότητες στην επίθεση, ο παίκτης διατηρεί την ικανότητα να αμύνεται στον αντίπαλο πάουερ φόργουορντ. Οι στρετς φορ χρησιμοποιούνται με αυτόν τον τρόπο για να "τεντώσουν" την άμυνα του αντιπάλου. Η ικανότητα να σκοράρει σε υψηλό ποσοστό τριπόντων από απόσταση (το χαρακτηριστικό γνώρισμα ενός στρετς φορ ) προκαλεί αμυντικά προβλήματα στην αντίπαλη ομάδα, καθώς απομακρύνει τον αντίπαλο αμυνόμενο πάουερ φόργουορντ από το περιοχή του λόου ποστ, ανοίγοντας διαδρόμους για να τους εκμεταλλευτούν οι συμπαίκτες του (αυτοί μπορεί να είναι διάδρομοι για τρέξιμο ή πάσα). Σε αντίθεση με κάποιους παραδοσιακούς, αργόστροφους πάουερ φόργουορντ, οι στρετς φορ πρέπει επίσης να είναι σε θέση να αμύνονται στους αντιπάλους τους που μπορούν να σουτάρουν από έξω. Οι παίκτες που έχουν το ίδιο ύφος παιχνιδιού με τους στρετς φορ αλλά παίζουν στη θέση του σέντερ ονομάζονται στρετς φάιβ . Τουίνερ http://www.cbssports.com/nba/eye-on-basketball/24088180/stretch-4s-in-the-nba-the-balance-between-stretching-and-defense
Γ΄ κατηγορία ποδοσφαίρου ανδρών Κύπρου 1987-88

Η Γ΄ κατηγορία Κύπρου 1987-88 αποτέλεσε το 17ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα κατέκτησε ο Διγενής Ακρίτας Μόρφου για 1η φορά στην ιστορία του.

 Στο πρωτάθλημα της Γ΄ κατηγορία την περίοδο 1987-88 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Β΄ κατηγορία 1988–89. Οι τρεις τελευταίες ομάδες υποβιβάστηκαν στη Δ΄ κατηγορία 1988–89. Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στη Β΄ κατηγορία 1987-88 Ελπίδα Ξυλοφάγου Εθνικός ΔευτεράςΟμάδες που διαβαθμίστηκαν στην Δ΄ κατηγορία 1987-88 ΑΠΕΫ Ύψωνα Δυναμό Περβολιών ΑΕΚ ΚυθραίαςΟμάδες που συμμετείχαν στο πρωτάθλημαΟμάδες που διαβαθμίστηκαν από τη Β΄ κατηγορία 1986-87 Ορφέας Αθηένου Απόλλων ΛυμπιώνΟμάδες που προήχθησαν από την Δ΄ κατηγορία 1986-87 Λίβανος Κορμακίτη (όμιλος Λευκωσίας-Κερύνειας) ΑΕΖ Ζακακίου (όμιλος Λεμεσού-Πάφου) Αχυρώνας Λιοπετρίου (όμιλος Λάρνακα-Αμμόχωστος) Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση «Ο Διγενής πρωταθλητής». Φίλαθλος: σελ. 4. 23 Mαΐου 1988. «Γ΄ κατηγορία». Ο Φιλελεύθερος: σελ. 11. 20 Ιουνίου 1988. «Πρωταθλητής ο Διγενής». Η Σημερινή: σελ. 13. 23 Mαΐου 1988. «Βαθμολογία Γ΄ κατηγορίας». Αθλητικό Βήμα: σελ. 7. 5 Ιουνίου 1988. ΚΟΠ (Φεβρουάριος 2018). Το περιοδικό της ΚΟΠ. Λευκωσία: ΚΟΠ, σελ. 68-71. Αρχειοθετήθηκε από το πρωτότυπο στις 2018-04-23. https://www.webcitation.org/6ytOSp23B?url=https://www.cfa.com.cy/images/DownloadsGr/PERIODIKO%20KOP%20T30.pdf. Ανακτήθηκε στις 2018-04-23. Α΄ κατηγορία ποδοσφαίρου ανδρών Κύπρου 1987-88 Β΄ κατηγορία ποδοσφαίρου ανδρών Κύπρου 1987-88 Δ΄ κατηγορία ποδοσφαίρου ανδρών Κύπρου 1987-88 Κύπελλο Κύπρου ποδοσφαίρου ανδρών 1987-88
Φλαούνα

Η φλαούνα είναι παραδοσιακό κυπριακό πασχαλινό έδεσμα που καταναλώνεται μετά την Ανάσταση. Η παρασκευή και κατανάλωση της φλαούνας παρατηρείται και στην τουρκοκυπριακή κοινότητα κατά την περίοδο του Ραμαζανιού.

 Σύμφωνα με διάφορες εκδοχές η λέξη προέρχεται από την αρχαία ελληνική λέξη παλάθη (παρασκεύασμα με ξηρά φρούτα) ή από τη συνώνυμη λατινική λέξη fladonis. Κατά άλλη εκδοχή η φλαούνα προέρχεται από το αρχαίο ελληνικό ρήμα φλάω (θλίβω). Ως λέξη η φλαούνα απαντάται και στην Αρκαδία και προσδιορίζει την πίτα που φτιάχνεται στην πλάκα και ψήνεται στα κάρβουνα. Στην Κύπρο τα συγκεκριμένα εδέσματα λέγονται φλαούνες και σπανιότερα βλαούνες. Στην περιοχή του Καραβά ονομαζόταν φεσούδκια ενώ στην Καρπασία ήταν γνωστά ως αφλαούνες. Οι φλαούνες παρασκευάζονται στην Κύπρο τουλάχιστον από τον 19ο αιώνα. Σύμφωνα με την παράδοση φτιάχνονταν κατά το Μεγάλο Σάββατο και στη συνέχεια μεταφέρονταν στις εκκλησίες και καταναλώνονταν μετά την Ανάσταση. Επίσης προσφέρονταν σε ξένους επισκέπτες αλλά και σε άτομα που δεν είχαν τη δυνατότητα να τα παρασκευάσουν οι ίδιοι (ηλικιωμένοι, άποροι κλπ). Οι φλαούνες είναι τρόφιμο που στις παλιότερες εποχές χρησιμοποιούταν για τη μετάβαση των πιστών από τη νηστεία στην κατανάλωση μη νηστίσιμων τροφών χωρίς να δημιουργούνται στομαχικές διαταραχές. Μια φλαούνα αποτελείται από ειδικό τριμμένο τυρί (συνήθως ένα μείγμα από χαλλούμι, μυζήθρα, γραβιέρα και κεφαλοτύρι), προζύμι, αυγά, σταφίδες και διάφορα μυρωδικά όπως μέχλεπι, μαστίχα και δυόσμος, αλείφεται με σουσάμι και αυγό και έπειτα ψήνεται στο φούρνο.
Θεόδωρος Βενάρδος

Ο Θεόδωρος Βενάρδος (Βοτανικός, Αθήνα, 1949 - Αθήνα, 10 Ιουλίου 1984) ήταν Έλληνας ληστής τραπεζών, ο οποίος έμεινε στα χρονικά γνωστός με τον χαρακτηρισμό «ο ληστής με τις γλαδιόλες». Η περίπτωσή του παρουσιάζει ιδιαιτερότητες, καθώς, λόγω του εμφανίσιμου παρουσιαστικού και του αναίμακτου τρόπου δράσης του, έγινε αγαπητός στην κοινή γνώμη και η ιστορία του αντιμετωπίσθηκε με συμπάθεια.

 Προέβη σε δυο ληστείες με πλούσια λεία, τη μία στις 16 Νοεμβρίου του 1973 στο υποκατάστημα της Εθνικής Τράπεζας στο Παγκράτι, όπου παρουσιάσθηκε μεταμφιεσμένος σε καθολικό ιερέα και τη δεύτερη σε υποκατάστημα της ίδιας τράπεζας, στις 17 Μαΐου του 1974 στα Σεπόλια, όπου εισέβαλε στην τράπεζα κρατώντας μια ανθοδέσμη όπου μέσα στα λουλούδια είχε κρύψει μια καραμπίνα, τα οποία, αν και δεν ήταν γλαδιόλες, αναφέρθηκαν έτσι περιπαικτικά από έναν αστυνομικό που κρατούσε την ανθοδέσμη που άφησε πίσω του ως «δώρο» ο Βενάρδος και, τελικά, κατέληξε μέχρι και στον χαρακτηρισμό «ο ληστής με τις γλαδιόλες» για τον Βενάρδο. Εξίσου επεισοδιακή, όμως, ήταν και η προϊστορία του Βενάρδου. Γιος του Χρήστου και της Φωτεινής Βενάρδου, γεννηθείς το 1949 στην Αθήνα. Μεγάλωσε χωρίς το φυσικό του πατέρα και σπούδασε μηχανικός του εμπορικού ναυτικού. Κατά τη διάρκεια της στρατιωτικής του θητείας, το 1972, κατηγορήθηκε για ανατίναξη πυριτιδαποθήκης, συνελήφθη από τη στρατιωτική αστυνομία του τότε καθεστώτος στην Ελλάδα, βασανίσθηκε και αργότερα απολύθηκε για λόγους υγείας. Στα τέλη Ιανουαρίου 1974 συνελήφθη και γράφτηκε στον Τύπο ότι είχε ξοδέψει 1.235.000 δρχ. μέσα σε 70 ημέρες. Δραπέτευσε με θεαματικό τρόπο από τις Φυλακές Κορυδαλλού τον Απρίλιο του 1974, αλλά μετά τη δεύτερη ληστεία τον Μάιο του ίδιου έτους, συνελήφθη εκ νέου στις 13 Ιουνίου 1974 στην προσπάθειά του να διαφύγει στο εξωτερικό, παραπέμφθηκε σε δίκη και καταδικάσθηκε σε συνολική κάθειρξη 20 ετών και 7 μηνών. Λόγω του ιστορικού του μεταφέρθηκε σε διάφορες φυλακές ύψιστης ασφάλειας, ενώ υπέβαλε πέντε αιτήσεις αποφυλάκισης για "ανήκεστο βλάβη", οι οποίες απορρίφθηκαν. Στις 10 Ιουλίου του 1984 και έπειτα από δεκάδες απόπειρες, ενώ παρουσίαζε εμφανή συμπτώματα ψυχικής νόσου, αυτοκτόνησε στο κελί του δι' απαγχονισμού σε ηλικία 35 ετών. Μετά το θάνατό του, η οικογένειά του απηύθυνε κατηγορίες για εξώθησή του στην αυτοκτονία, ενώ μεγάλος διάλογος άνοιξε περί των συνθηκών κράτησης στις ελληνικές φυλακές.
Ποζιτρόνιο

Το ποζιτρόνιο (ονομάζεται επίσης αντιηλεκτρόνιο) είναι το αντισωμάτιο του ηλεκτρονίου. Έχει ηλεκτρικό φορτίο ίσο με +1, ιδιοστροφορμή 1/2, και την ίδια μάζα με το ηλεκτρόνιο. Όταν ένα ποζιτρόνιο εξαϋλώνεται με ένα ηλεκτρόνιο, η μάζα τους μετατρέπεται σ' ενέργεια, υπό τη μορφή δυο φωτονίων με πολύ υψηλή ενέργεια (στην περιοχή των ακτίνων γ).

 Ένα ποζιτρόνιο μπορεί να παραχθεί από μια πυρηνική αντίδραση που περιλαμβάνει εκπομπή ποζιτρονίων, ή από την αλληλεπίδραση με την ύλη ενός φωτονίου με ενέργεια μεγαλύτερη από 1,022 MeV. Αυτή η διαδικασία ονομάστηκε παραγωγή ζευγών ή δίδυμη γένεση, διότι παράγει τόσο ένα ποζιτρόνιο όσο και ένα ηλεκτρόνιο από την ενέργεια του φωτονίου. Για αυτό το λόγο η ενέργεια του φωτονίου πρέπει να είναι ίση ή μεγαλύτερη από το άθροισμα των ενεργειών του ζεύγους σωματιδίων, η συνολική ενέργεια των οποίων προκύπτει από την αντιστοίχιση μάζας - ενέργειας, έτσι ώστε να υπάρχει αρκετή ενέργεια για να παραχθούν τα δύο σωματίδια και να αποκτήσουν κινητική ενέργεια. Το ποζιτρόνιο έχει το ηλεκτρικό φορτίο ενός πρωτονίου αλλά μάζα ίση με αυτή του ηλεκτρονίου, γεγονός που καθιστά το ποζιτρόνιο δυο χιλιάδες φορές πιο ελαφρύ σε σύγκριση με το άτομο του υδρογόνου. Τα ποζιτρόνια ανακαλύφτηκαν στις κοσμικές ακτίνες από τον Καρλ Άντερσον το 1932. Οι Πάτρικ Μπλάκετ και Τζουζέπε Οκιαλίνι επιβεβαίωσαν την ανακάλυψη αυτή την επόμενη χρονιά, επιβεβαιώνοντας ταυτόχρονα και τη θεωρητική πρόβλεψη του Πολ Ντιράκ για ύπαρξη αντισωματιδίου του ηλεκτρονίου. Αντισωματίδιο Αντιύλη Lisa Randall: Verborgene Universen: Eine Reise in den extradimensionalen Raum. 4. Auflage. Fischer, Frankfurt 2006, ISBN 3-10-062805-5. What is a Positron? (from the Frequently Asked Questions :: Center for Antimatter-Matter Studies). Website about positrons and antimatter. Positron information search at SLAC. Positron Annihilation as a method of experimental physics used in materials research. Αρχειοθετήθηκε 2022-03-03 στο Wayback Machine. New production method to produce large quantities of positrons. Website of the AEgIS: Antimatter Experiment: Gravity, Interferometry, Spectroscopy, CERN. Synopsis: Tabletop Particle Accelerator ... new tabletop method for generating electron–positron streams.
Γεώργιος Φραγκούδης

Ο Γεώργιος Φραγκούδης ( Λεμεσό 1869 - 1939 ) είναι Κύπριος δημοσιογράφος, στη Λεμεσό με επτανησιακές ρίζες από γνωστή, ισχυρή και πλούσια οικογένεια. Τελειώνοντας το σχολείο με μέτρια απόδοση, ξεκίνησε τις σπουδές του στο Πανεπιστήμιο Αθηνών ως φοιτητής νομικής. Ο ίδιος ήταν πολύ καλός στη γραφή και στα 17 του χρόνια έγραψε το πρώτο του βιβλίο με τίτλο "Ελληνικά Πολιτεύματα γενόμενα του 1821-1864". Παράλληλα, σπούδασε στη Γαλλία και συγκεκριμένα στο Παρίσι, πολιτικές επιστήμες. Επίσης, ξεκίνησε τα δικηγορίκα του καθήκοντα στο Σουδάν όπου είχαν επιτυχία. Με την ατάκα "Δεν μπορώ να είμαι πια ψεύτης" έδωσε τέλος στο επάγγελμα του ως δικηγόρος.

 Επιστρέφοντας στην Αθήνα το 1918 συνέχισε με τις αλλές του ιδιότητες, ως συγγραφέας, δημοσιογράφος, δημοσιολόγος, εκδότης εφημερίδων. Επιπρόσθετα, στις εκλογές Δεκεμβρίου του 1923 εκλέχθηκε βουλευτής Αθηνών-Πειραιώς. Το 1930-1937 ενώ είχε σημαντικό ρόλο στην ίδρυση της Πάντειου σχολής, της οποίας υπήρξε και ο πρώτος διευθυντης. Το 1918 μετά την επιστροφή του στην Αθήνα αποφάσισε να ακολουθήσει τον δρόμο της δημοσιογραφίας. Αν και η πορεία του εξελίχθηκε στην Αθήνα η αγάπη του για την Κύπρο ήταν τόσο δυνατή που δεν την ξεχνούσε ποτέ και πάλευε για αυτή όπου κι αν βρισκόταν. Έτσι, σκοπός του ως δημοσιογράφος ήταν να γνωστοποιεί τα Ελληνικά ζητήματα και διαβάζοντας ιστορία να έχει τη δυνατότητα να ερμηνεύει τις συμφορές Ελλάδας και Κύπρου. Λόγο του οξύ πολιτικού του λόγου στη δημοσιογραφική του δραστηριότητα πολλές φορές αντιμετώπισε φυλακίσεις, διώξεις και προπηλακισμούς, καθώς αρκετές φορές υποστήριξε πρωτοπόρες ή εντελώς εκτός τόπου ιδέες. Το 1898-1899 είχε προηγηθεί η πολύκροτη σειρά επαναστατικών του άρθρων στην εφημερίδα «Αλήθεια» της Λεμεσού, όπου είχε κηρύξει «το πρόγραμμα του μέλλοντος να ιδρυθεί ριζοσπαστικού κόμματος με τη λέξιν Ένωσης αναγεγραμμένη επί της σημαίας του», προκαλώντας οξύτατη δημοσιογραφική αντιπαράθεση. 22 Ιανουαρίου 1898- Επιστολή εξ Ελλάδος 19 Μαρτίου 1898- Δημώδεις κυπριακή ποίησις 4 Ιουνίου 1898- Διάλεξις του κ. Γ.Σ Φραγκούδη υπέρ της ενταύθα ομάδας της ενώσεως των Ελληνίδων 18 Ιουνίου 1898- Πολυξένη Λοϊζιάς 2 Ιουλίου 1898- Το πρόγραμμα μας 9 Ιουλίου 1898- Ο νέος δρόμος μας 16 Ιουλίου 1898- Η επανάστασις 30 Ιουλίου 1898- Φανατισμός 6 Αυγούστου 1898 - Εν Αγίω Παντελεημόνι πανήγυρις 13 Αυγούστου 1898- Η κατάπτωσις 20 Αυγούστου 1898- Οι εφημεριδογράφοι της Σκάλας 10 Σεπτεμβρίου 1898- Η μεγάλη εθνική μεταρρύθμισις (Θρησκεία και εκκλησία) 17 Σεπτεμβρίου 1898- Ανά την ελληνική ανατολή, μια θαυμάσια ακτη κυρήνεια 24 Σεπτεμβρίου 1898- Η μεγάλη εθνική μεταρύθμισις (εκπαίδευσης και ανατροφή)
Καταρίνα Μίλοβουκ

Η Καταρίνα Μίλοβουκ (Σερβικά: Катарина_Миловук) (Νόβι Σαντ, 28 Αυγούστου 1844 - Βελιγράδι, 27 Σεπτεμβρίου 1913), ήταν Σέρβα εκπαιδευτικός και ακτιβίστρια για τα δικαιώματα των γυναικών. Ήταν η διευθύντρια και λέκτορας του πρώτου ιδρύματος τριτοβάθμιας εκπαίδευσης της Ανώτερης Γυναικείας Σχολής στο Βελιγράδι, το 1863–1893 και επίσης συμμετείχε στην οργάνωση και το έργο της Ανώτατης Σερβικής Σχολής Γυναικών στη Θεσσαλονίκη. Ήταν μία από τις ιδρύτριες της Γυναικείας Εταιρείας του Βελιγραδίου και ιδρύτρια της Γυναικείας Μουσικής Εταιρείας.

 Η Μίλοβουκ διορίστηκε διευθύντρια του τότε νεοσύστατου Γυμνάσιου Θηλέων στο Βελιγράδι το 1863 σε ηλικία 19 ετών. Αυτό ήταν το πρώτο ίδρυμα της τριτοβάθμιας εκπαίδευσης για τις γυναίκες στη Σερβία, και το μόνο μέχρι το 1891: Η εκπαίδευση περιλάμβανε πρώτα ένα τριετές πρόγραμμα, που στη συνέχεια πρόσφερε μια εκπαίδευση τεσσάρων χρόνων το 1866, πέντε το 1879, και έξι το 1886, και επικεντρώθηκε κυρίως ως εκπαιδευτικό κολέγιο για γυναίκες δασκάλες στο εθνικό εκπαιδευτικό σύστημα. Υποστήριξε την εισαγωγή παιδαγωγικής και μεθοδολογίας, καθώς και τη μελέτη γλωσσών στα σχολεία. Ήταν συγγραφέας βιβλίων που χρησιμοποιήθηκαν στη διδασκαλία της παιδαγωγικής και της μεθοδολογίας. Με την επιμονή της, σχηματίστηκε σχολική χορωδία. Έχει μεταφράσει από ρωσικά, γαλλικά, γερμανικά και αγγλικά. Στα μέσα του 19ου αιώνα, οι ιδέες της Δυτικής Ευρώπης για τα δικαιώματα των γυναικών άρχισαν να εξαπλώνονται μεταξύ των αστικών μεσαίων τάξεων στη Σερβία, εστιάζοντας ιδιαίτερα στην παροχή υψηλότερης γνώσης στις γυναίκες για να τις καταστήσουν κατάλληλες ως μητέρες-δασκάλες και πνευματικές συνεργάτιδες των συζύγων τους. Το 1875, η Μίλοβουκ ίδρυσε την πρώτη γυναικεία οργάνωση στη Σερβία: την Ένωση γυναικών του Βελιγραδίου, η οποία επρόκειτο να είναι η κυρίαρχη γυναικεία οργάνωση στη Σερβία μέχρι την ίδρυση της Σερβικής αδελφότητας το 1903. Η Ένωση επικεντρώθηκε κυρίως σε ανθρωπιστικά θέματα βοηθώντας φτωχές γυναίκες και παιδιά, ιδίως ορφανά του πολέμου. Ήταν η πρώτη γυναίκα στη Σερβία που, το 1897, ζήτησε να συμπεριληφθεί στον κατάλογο των ψηφοφόρων. Το αίτημά της απορρίφθηκε από το Ακυρωτικό Δικαστήριο, με μία ψήφο κατά, αλλά δεν παραιτήθηκε και το 1900 έστειλε αίτημα στον βασιλιά Αλεξάνταρ Ομπρένοβιτς να επιτρέψει στις γυναίκες να ψηφίσουν. Απορρίφθηκε ξανά. Είναι ενδιαφέρον γεγονός ότι η Κοινωνική-Πολιτική Ένωση Γυναικών ιδρύθηκε στο Λονδίνο μόλις τέσσερα χρόνια αργότερα. Τον Ιούλιο του 1913, δύο μήνες πριν από το θάνατό της, η Μίλοβουκ ήταν μια από τους ομιλητές στο Συνέδριο της Διεθνούς Συμμαχίας για τα Δικαιώματα Ψήφου των Γυναικών στη Βουδαπέστη. Πολυμέσα σχετικά με το θέμα Katarina Milovuk στο Wikimedia Commons
Τζίμι Χαρτ

Ο Τζέιμς "Τζίμι" Ρέι Χαρτ (James Ray Hart, 1 Ιανουαρίου 1943) είναι μάνατζερ επαγγελματικής πάλης, παραγωγός, συνθέτης και μουσικός. Αυτή την περίοδο έχει συμβόλαιο με την εταιρεία πάλης, WWE.

 Ο Τζίμι Χαρτ, έχει περάσει από πολλές μεγάλες εταιρείες επαγγελματικής πάλης και έχει "μανατζάρει" σπουδαίους παλαιστές. Έχει περάσει από το WWE, την περίοδο 1985 - 1993, ενώ από το 2011 επέστρεψε. Στο World Championship Wrestling συνέχισε από όταν έφυγε το 1993 από το WWE, μέχρι το τελευταίο να το αγοράσει, το 2001. Έκανε διάφορες εμφανίσεις από το 2003 ως το 2011 και στο TNA Wrestling, ενώ πραγματοποιεί εμφανίσεις και σε ανεξάρτητες μικρότερες εταιρείες. Ο ίδιος δεν έχει αγωνιστεί ποτέ του, παρόλο που είναι στον χώρο πάνω από είκοσι έτη. Έχει "μανατζάρει" πάρα πολλούς παλαιστές και ομάδες με μεγάλη επιτυχία. Μερικοί παλαιστές με τους οποίους έχει δουλέψει: Εκτός της επαγγελματικής πάλης, ο Τζίμι Χαρτ, έχει ασχοληθεί, με την μουσική και την υποκριτική. Έχει εμφανιστεί σε τρεις ταινίες και σε πολλά τηλεοπτικά προγράμματα. Επίσης, έχει κυκλοφορήσει αρκετά τραγούδια, μερικές φορές και με συμμετοχή παλαιστών. WWE Hall of Fame Προφίλ TNA Wrestling Προφίλ
A Brand New Day (τραγούδι, The Wiz)

Το A Brand New Day είναι τραγούδι από το μιούζικαλ The Wiz γραμμένο από τον Λούθερ Βάντρος. Το τραγούδι είναι για Αφροαμερικανούς, οι οποίοι βρήκαν την ελευθερία τους, κάτι το οποίο περίμεναν. Αργότερα, εκτελέστηκε στην ομώνυμη ταινία και εκτελέστηκε από τους Νταϊάνα Ρος, Μάικλ Τζάκσον, Νίψεϊ Ρούσελ και Τεντ Ρος (ως The Wiz Stars). Η εκδοχή της ταινίας κυκλοφόρησε ως single στην Ευρώπη και έφθασε έως τη 1η θέση στο Βέλγιο και στην Ολλανδία.

 Το single ήταν μια επεξεργασία του πρώτου μισού του τραγουδιού, το οποίο έχει διάρκεια 7:49 στο σάουντρακ της ταινίας. Υποστηρίζεται στο δεύτερο ημίχρονο του τραγουδιού, το οποίο επισημαίνεται ως Liberation Ballet - A Brand New Day. Το Liberation Ballet είναι ενόργανο και η σύνθεση του αποτελεί από uptempo μουσική χορού σε μια ποικιλία υφών, με το καστ και τη χορωδία της ταινίας να τραγουδούν τη φράση Can you feel the brand new day κατά τη διάρκεια του τραγουδιού. Το τραγούδι ακούστηκε στο επεισόδιο Barely Legal της σειράς Family Guy. Κατά το επεισόδιο, ο Δήμαρχος Άνταμ Γουέστ στέλνει ολόκληρο το Αστυνομικό Τμήμα του Κουαχόγκ, στην Καρτατζίνα της Κολομβίας, για να ψάξουν ένα φανταστικό χαρακτήρα από την ταινία Romancing the Stone. Όταν άκουσαν τα νέα της υποχώρησης της αστυνομίας, οι Αφροαμερικανοί κάτοικοι του Κουαχόγκ πέταξαν τις καυκάσιες μεταμφιέσεις τους και άρχισαν να χορεύουν στους δρόμους κάτω από τους ρυθμούς A Brand New Day.
Βενέτικος

Ο Βενέτικος (και Βελονιάς) είναι ποταμός της Μακεδονίας του νομού Γρεβενών. Είναι ένας από τους μεγαλύτερους παραπόταμους του Αλιάκμονα. Πηγάζει από τους ορεινούς όγκους του Σμόλικα, της Βασιλίτσας, του Όρλιακα και της Βάλια Κάλντα και ρέει ανατολικά. Λίγο νοτιότερα των Γρεβενών ρέει μέσα από κατακόρυφους κροκαλοπαγείς βράχους και σχηματίζει τις περίφημες Πύλες του Βενέτικου. Στην συνέχεια ρέει ανατολικότερα και συμβάλλει στον Αλιάκμονα κοντά στο χωριό Αγάπη. Στο μεγαλύτερο διάστημα του χρόνου τα νερά του έχουν έντονο γαλαζοπράσινο χρώμα, εκτός από τις περιόδους έντονων βροχοπτώσεων οπότε τα νερά του γεμίζουν λάσπη από τους παρακείμενους χείμαρρους. Ο ποταμός προσφέρεται για δραστηριότητες όπως ράφτινγκ και καγιάκ.

 Ο Βενέτικος φημίζεται για τα πέτρινα τοξωτά γεφύρια του. Οι όχθες του γεφυρώνονταν στο παρελθόν από 19 γεφύρια από τα οποία σώζονται τα περισσότερα. Πιο γνωστά είναι το γεφύρι του Αζίζ Αγά, κοντά στο χωρίο Τρίκωμο και το γεφύρι της Πορτίτσας κάτω από το χωριό Σπήλαιο. Το γεφύρι του Αζίζ Αγά είναι το μεγαλύτερο μονότοξο γεφύρι της Μακεδονίας και το τρίτο μεγαλύτερο της Ελλάδας, μετά το γεφύρι της Πλάκας στον Άραχθο και το γεφύρι της Κόνιτσας στον Αώο. Χτίστηκε γύρω στο 1727 μ.Χ. και το όνομά του οφείλεται σ' εναν Τούρκο Αγά που υπήρξε χρηματοδότης του. Το γεφύρι της Πορτίτσας βρίσκεται στην είσοδο του ομώνυμου φαραγγίου κάτω από το χωριό Σπήλαιο. Χτίστηκε γύρω στο 1743 και το μήκος τόξου του είναι 13 μέτρα. Γρεβενά, Βενέτικος Αρχειοθετήθηκε 2011-09-23 στο Wayback Machine. Νομός Γρεβενών, παραπόταμοι Αλιάκμονα Μένουμε Ελλάδα, Βενέτικος ποταμός
Κύπελλο Κύπρου πετοσφαίρισης ανδρών 2013-14

Το Κύπελλο Κύπρου 2013-14 ήταν η 40η έκδοση του Κυπέλλου Κύπρου (37η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι οκτώ ομάδες της Α΄ κατηγορία 2013-14. Νικήτρια ήταν η Ανόρθωση για 16η φορά στην ιστορία της.

 Στην προημιτελική φάση οι οκτώ ομάδες κληρώθηκαν τυχαία μεταξύ τους σε τέσσερα ζευγάρια και έδωσαν διπλούς αγώνες (εντός και εκτός έδρας). Οι τέσσερις νικήτριες προκρίθηκαν στην ημιτελική φάση. Στην ημιτελική φάση οι ομάδες κληρώθηκαν τυχαία μεταξύ τους και τα δύο ζευγάρια έδωσαν διπλούς αγώνες (εντός και εκτός έδρας) με τις δύο νικήτριες να προκρίνονται στον τελικό. Στις δύο αυτές φάσεις, αν κάθε ομάδα ενός ζευγαριού είχε από μία νίκη, στον επόμενο γύρο προκρινόταν η ομάδα με τη μεγαλύτερη διαφορά μεταξύ των αποκτηθέντων και απολεσθέντων και στους δύο αγώνες σετ. Σε περίπτωση που είχαν την ίδια διαφορά (π.χ. κάθε ομάδα είχε από μια νίκη με 3-0), στον επόμενο γύρο προκρινόταν η ομάδα με την μεγαλύτερη διαφορά μεταξύ των αποκτηθέντων και απολεσθέντων και στους δύο αγώνες πόντων. Σε περίπτωση που η διαφορά αυτή ήταν η ίδια, στον επόμενο γύρο προκρινόταν η ομάδα η οποία στον νικηφόρο της αγώνα είχε μεγαλύτερο λόγο στο κλάσμα που είχε σαν αριθμητή τους αποκτηθέντες και παρονομαστή τους απολεσθέντες πόντους της. Σε περίπτωση που και οι λόγοι του κλάσματος των δύο ομάδων ήταν ίδιοι διεξαγόταν επαναληπτικός αγώνας σε ουδέτερη έδρα.Ο τελικός ήταν μονός και διεξήχθη σε ουδέτερη έδρα. Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον τελικό προκρίθηκαν η Ανόρθωση και η Ομόνοια. Το παιχνίδι διεξήχθη στις 25 Απριλίου 2014 στο Κίτιον στη Λάρνακα. Νικήτρια ήταν η Ανόρθωση με σκορ 3-2 σετ (20-25, 25-21, 25-21, 19-25,15-13). ΚΟΠΕ, επιμ. (15 Φεβρουαρίου 2014) (pdf). ΕΙΔΙΚΗ ΠΡΟΚΗΡΥΞΗ ΠΡΩΤΑΘΛΗΜΑΤΟΣ ΚΥΠΕΛΛΟΥ OΠΑΠ Α’ ΚΑΤΗΓΟΡΙΑΣ ΑΝΔΡΩΝ ΑΓΩΝΙΣΤΙΚΗΣ ΠΕΡΙΟΔΟΥ 2013 – 2014. Λευκωσία. Αρχειοθετήθηκε από το πρωτότυπο στις 15 Ιουλίου 2014. https://web.archive.org/web/20150715011604/http://www.volleyball.org.cy/docs/201314/CupMenA_201314.pdf. «Κύπελλο ΟΠΑΠ Α΄ Κατηγορίας Ανδρών 2013-14 - Αποτελέσματα» (PDF). www.volleyball.org.cy. ΚΟΠΕ. Αρχειοθετήθηκε από το πρωτότυπο (PDF) στις 21 Μαρτίου 2021. Ανακτήθηκε στις 21 Μαρτίου 2021.
Ούλι Χένες

Ο Ούλριχ ("Ούλι") Χένες (γενν. 5 Ιανουαρίου ή 5 Μαΐου 1952, Ουλμ) είναι Γερμανός πρώην ποδοσφαιριστής και μάνατζερ ποδοσφαίρου. Συνέδεσε το όνομά του με τη Μπάγερν Μονάχου. Ο πατέρας του ήταν κρεοπώλης και ο ίδιος ακολούθησε αυτό το επάγγελμα. Μικρότερος αδελφός του είναι ο Ντίτερ Χένες, επίσης πρώην παίκτης της Μπάγερν.

 Ποδοσφαιρικά ξεκίνησε στην VfB Ulm, ενώ αργότερα έπαιξε στην TSG Ulm1846, η οποία σήμερα ονομάζεται SSV Ulm 1846. Στα 18 του (15.8.1970, 1-1 εκτός έδρας στην Στουτγάρδη) έκανε το ντεμπούτο του με την ομάδα της Μπάγερν. Έπαιζε δεξιός ακραίος επιθετικός (ύψος: 1,80 μ., 77 κιλά) και ήταν από τους γρηγορότερους παίκτες της Ευρώπης, τρέχοντας τα 100 μέτρα σε 11 δευτερόλεπτα. Το 1975 στον τελικό με την Λιντς, χωρίς άμεση επέμβαση αντιπάλου, έπαθε ζημιά στο γόνατο και συγκεκριμένα στο μηνίσκο. Συνέχισε την καριέρα του με φαρμακευτική αγωγή, μέχρι που το 1978 έχασε τη θέση του στην ενδεκάδα. Την ίδια χρονιά πήγε δανεικός για το ποσό των 200.000 μάρκων στην Νυρεμβέργη, όπου εκεί είχε μόνο 11 συμμετοχές και στο τέλος της σεζόν η Νυρεμβέργη έπεσε στη Β' Εθνική κατηγορία. Το 1979 επιστρέφει στη Μπάγερν και αναλαμβάνει το πόστο του μάνατζερ. Η ομάδα του Μονάχου είχε εκείνο το διάστημα 7 εκατομμύρια μάρκα χρέος. Θα πρέπει να σημειωθεί ότι ο Χένες υπήρξε ο τρίτος μάνατζερ της Μπάγερν από την ίδρυση της Μπουντεσλίγκα, ενώ έφτασε μέχρι και την προεδρία. Το 1984 έγινε η μεταγραφή του Καρλ-Χάινς Ρουμενίγκε στην Ίντερ για 11 εκατομμύρια μάρκα και το ποσό αυτό «έσωσε» ουσιαστικά τη Μπάγερν οικονομικά. Ήταν τότε η δεύτερη ακριβότερη μεταγραφή, μετά από αυτή του Ντιέγκο Μαραντόνα. Το 1985 ίδρυσε συνεταιρικά με τον Βέρνερ Βάις την αλλαντοποιΐα «HoWe Wurstwaren» στην Νυρεμβέργη, την οποία σήμερα διευθύνουν τα δύο παιδιά του Χένες, η Σαμπίνε και ο Φλόριαν. Έχει καταδικαστεί σε ποινή φυλάκισης 3,5 ετών χωρίς αναστολή για φοροδιαφυγή. Συγκεκριμένα ο Χένες είχε παραδεχθεί ότι απέκρυψε 27,2 εκατομμύρια ευρώ σε φόρους εισοδήματος σε μυστικούς λογαριασμούς σε ελβετική τράπεζα, καταδικάστηκε από το δικαστήριο και οδηγήθηκε στη φυλακή του Λάντσμπεργκ.
Σάρσα

Η Μάρτα Μαρκιέβιτς (πολωνικά: Marta Markiewicz) (γεννημένη στις 13 Ιουνίου 1989), ευρέως γνωστή ως Σάρσα (Sarsa) ή Σάρσα Μαρκιέβιτς (Sarsa Markiewicz), είναι Πολωνή τραγουδίστρια, τραγουδοποιός και παραγωγός δίσκων. Κέρδισε για πρώτη φορά την προσοχή χάρη στο σινγκλ του 2015 «Naucz mnie» («Μάθε με»), το οποίο κατέλαβε την πρώτη θέση στο πολωνικό τσαρτ σινγκλ για έξι συνεχόμενες εβδομάδες και πιστοποιήθηκε ως πλατινένιο από την Πολωνική Εταιρεία Φωνογραφικής Βιομηχανίας (ZPAV). Το ντεμπούτο στούντιο άλμπουμ της, Zapomnij mi, κυκλοφόρησε στις 28 Αυγούστου 2015.

 Η Σάρσα γεννήθηκε στις 13 Ιουνίου 1988 ως Μάρτα Μαρκιέβιτς στο Σουούπσκ. Παρακολούθησε την Πομερανική Ακαδημία στο Σουούπσκ, με ειδικότητα στην καλλιτεχνική εκπαίδευση. Η Σάρσα εισέβαλε για πρώτη φορά στη μουσική βιομηχανία το 2011, ενώ συμμετείχε στη δεύτερη σεζόν του Must Be the Music. Τρία χρόνια αργότερα, συμμετείχε στην πολωνική έκδοση του The X Factor.Το 2014 συμμετείχε στην πέμπτη σεζόν του The Voice of Poland. Αρχικά ήταν μέλος της Ομάδας Εντίτα Γκούρνιακ, αλλά αργότερα την «έκλεψε» η Ομάδα Τόμσον & Μπάρον. Στα προημιτελικά αποχώρησε από το διαγωνισμό λόγω προβλημάτων υγείας. Μετά την υπογραφή της στην Universal Music Polska, η Σάρσα κυκλοφόρησε το ντεμπούτο της single «Naucz mnie» («Μάθε με») στις 30 Απριλίου 2015. Το επίσημο μουσικό βίντεο κυκλοφόρησε δύο εβδομάδες αργότερα. Το τραγούδι έφτασε στο νούμερο ένα στο πολωνικό τσαρτ σινγκλ και παρέμεινε εκεί για έξι εβδομάδες. Από τις 17 έως τις 18 Ιουλίου, εκπροσώπησε την Πολωνία στον Διαγωνισμό Τραγουδιού της Βαλτικής, ερμηνεύοντας τα «Naucz mnie» και «Indiana». Κέρδισε το βραβείο κοινού.Στις 14 Αυγούστου, κυκλοφόρησε το δεύτερο σινγκλ της, «Indiana». Το τραγούδι έφτασε στο νούμερο ένα στο τσαρτ νέων επιτυχιών της Πολωνίας και στο top 20 του πολωνικού τσαρτ σινγκλ. Δύο εβδομάδες αργότερα, κυκλοφόρησε το ντεμπούτο στούντιο άλμπουμ της, Zapomnij mi (Ξέχασέ με). Το άλμπουμ έφτασε στο νούμερο δύο στο τσαρτ πολωνικών άλμπουμ. Ήταν υποψήφια για την Καλύτερη Πολωνική Πράξη στα Μουσικά Βραβεία MTV Europe 2015, αλλά έχασε από τη Μάργκαρετ. Το «Zapomnij mi» κυκλοφόρησε ως το τρίτο σινγκλ του άλμπουμ στις 7 Δεκεμβρίου. Το 2016, η Σάρσα αποκάλυψε ότι το δεύτερο άλμπουμ της θα κυκλοφορήσει το 2017. Συνεργάζεται με τον παραγωγό Στιβ Μανόφσκι, τον ράπερ VNM και άλλους παραγωγούς στο άλμπουμ. Το πρώτο σινγκλ από το νέο άλμπουμ, «Bronię się», κυκλοφόρησε στις 10 Μαρτίου 2017. Η Σάρσα δημιούργησε νέο μουσικό βίντεο για το δεύτερο επίσημο single της, «Volta», στις 20 Μαΐου.
Μπραντ Ρένφρο

Ο Μπραντ Ρένφρο (αγγλικά: Brad Barron Renfro‎), (25 Ιουλίου 1982 - 15 Ιανουαρίου 2008) ήταν Αμερικανός ηθοποιός από το Τενεσί. Η πρώτη του εμφάνιση στον κινηματογράφο έγινε το 1994 στην ταινία Ο πελάτης σε ηλικία μόλις 12 ετών. Πρωταγωνίστησε σε 24 ταινίες και σε πολλά τηλεοπτικά επεισόδια σε όλη την καριέρα του. Βρέθηκε νεκρός στις 15 Ιανουαρίου του 2008.

 Γεννήθηκε στο Νόξβιλ του Τενεσί στις 25 Ιουλίου του 1982 και ήταν γιος της Άντζελας και του Μαρκ Ρένφρο. Τον μεγάλωσε η γιαγιά του, Τζόαν Ρένφρο, η οποία ήταν επίτροπος σε εκκλησία. Το 2006 εξέτισε 10 ημέρες στη φυλακή, καταδικασμένος για οδήγηση υπό την επήρεια ουσιών και για απόπειρα κατοχής ναρκωτικών (ηρωίνη). Τον ανακάλυψαν στα 10 του χρόνια και ο μικρός Μπραντ έπαιξε στο πλευρό της Σούζαν Σαράντον και του Τόμι Λι Τζόουνς, στην ταινία του Τζόελ Σουμάχερ Ο πελάτης (The Client), μια από αυτές που είχαν μεγάλη ειπρακτική επιτυχία το 1994. Το 1995 κέρδισε το βραβείο πρωτοεμφανιζόμενου αστεριού του Hollywood Reporter's και ψηφίστηκε από το περιοδικό People 's "στα 30 κορυφαία πρόσωπα ηλικίας κάτω των 30 ετών." Επίσης, το 1998 βραβεύτηκε με βραβείο καλύτερου ανδρικού ρόλου στο Διεθνές Κινηματογραφικό Φεστιβάλ του Τόκιο, για την ταινία Apt Pupil. Ένας σημαντικός ρόλος του ήταν το 1996 αυτός του νεαρού Μάικλ Σάλιβαν για την ταινία Sleepers , που βασίστηκε στο αυτοβιογραφικό μυθιστόρημα του Λορέντσο Καρκατέρα. Στο έργο ο συγγραφεάς αφηγείται την τραυματική εμπειρία που έζησε ο ίδιος όταν ήταν έγκλειστος σε αναμορφωτήριο ανηλίκων στη Νέα Υόρκη. Την ταινία σκηνοθέτησε ο Μπάρι Λέβινσον και συμπρωταγωνίστησαν ο Ρόμπερτ ντε Νίρο, ο Κέβιν Μπέικον και ο Τζέισον Πάτρικ. Πρωταγωνίστησε σε πολλές άλλες ταινίες, όπως το 2001 στο Ghost World και στο Bully , το 2005 στο The Jacket με την Κίρα Νάιτλι και τον Άντρειν Μπρόντι, ενώ το 1995 ενσάρκωσε το Χακ Φιν στην ταινία Τομ και Χακ. Έπαιξε επίσης σε επεισόδιο της τηλεοπτικής σειράς Law & Order: Criminal Intent. Λίγο πριν από το θάνατό του, εμφανίστηκε στην ταινία The Informers. Ο Ρένφρο βρέθηκε νεκρός στις 15 Ιανουαρίου του 2008 στο διαμέρισμά του στο Λος Άντζελες, έχοντας περάσει την προηγούμενη νύχτα πίνοντας με φίλους. Ο θάνατός του, σύμφωνα με την ιατροδικαστική έρευνα, ήταν αποτέλεσμα υπερβολικής δόσης ηρωίνης. Ο Ρένφρο στην IMDB
Βοκναβολόκ

Το Βοκναβολόκ (ρωσικά: Вокнаволок, καρελικά: Vuokkiniemi) είναι αγροτική περιοχή (σέλο) υπό τη διοικητική δικαιοδοσία της πόλης της Κοστομούκσα της Δημοκρατίας της Καρελίας στη Ρωσία. Σύμφωνα με την απογραφή του 2010 έχει 427 κατοίκους.

 Βρίσκεται στη νοτιοδυτική ακτή της λίμνης Άνω Κουίτο, οδικώς 59 χλμ. βόρεια της πόλης Κοστομούκσα. Το χωριό αναφέρεται στα μνημεία της ιστορίας και του πολιτισμού που βρίσκονται στο έδαφος του αστικού θύλακα της Κοστομούκσα, ένας ιστορικός οικισμός.Το Βοκναβολόκ είναι ένα χωριό που κατοικείται κυρίως από Καρέλιους. Πάνω από το 90% του πληθυσμού είναι Καρέλιοι. Το 1997 χτίστηκε η ξύλινη εκκλησία του Προφήτη Ηλία. Ο μαζικός τάφος σοβιετικών στρατιωτών και παρτιζάνων που έχασαν τη ζωή τους κατά τη διάρκεια του σοβιετοφινλανδικού πολέμου (1941-1944) διατηρείται. Στα βορειοδυτικά του χωριού βρίσκεται το εθνικό πάρκο «Καλεβάλα», μια προστατευόμενη φυσική περιοχή. Πολυμέσα σχετικά με το θέμα Vuokkiniemi στο Wikimedia Commons
Στέλιος Σπεράντζας

Ο Στέλιος Σπεράντζας ή Σπεράντσας (Σμύρνη, 1888 - Αθήνα, 6 Ιουνίου 1962) ήταν Έλληνας οδοντίατρος, πανεπιστημιακός καθηγητής και λογοτέχνης. Υπήρξε ο στιχουργός των δύο πρώτων ύμνων του Πανιωνίου ΓΣΣ.

 Γεννήθηκε το 1888 στη Σμύρνη όπου και ανατράφηκε. Σπούδασε στην Ευαγγελική Σχολή της γενέτειράς του και στη συνέχεια εγκαταστάθηκε στην Αθήνα όπου σπούδασε ιατρική (αναγορεύτηκε διδάκτορας το 1915). Στη συνέχεια υπηρέτησε για επτά χρόνια στις ένοπλες δυνάμεις ως ακτινολόγος. Το 1922 διορίστηκε διευθυντής του ακτινολογικού στα κρατικά αντιφυματικά ιατρεία ενώ μετά την απόκτηση του πτυχίου οδοντιατρικής κατά το 1932 μετέβη στο Παρίσι όπου ειδικεύτηκε στην ορθοδοντική. Επιστρέφοντας στην Ελλάδα εξελέγη το 1933 ως ο πρώτος καθηγητής του τμήματος ορθοδοντικής του Πανεπιστημίου Αθηνών όπου δίδαξε μέχρι το 1952. Απεβίωσε το βράδυ της 6ης Ιουνίου του 1962 μετά από χρόνια και επώδυνη ασθένεια. Υπήρξε συνεργάτης εφημερίδων και περιοδικών της Σμύρνης όπως η «Αρμονία», ο «Αριστοτέλης» και η «Νέα Σμύρνη». Το 1946 ήταν ένα από τα ιδρυτικά μέλη της Εθνικής Εταιρίας των Ελλήνων Λογοτεχνών ενώ διετέλεσε συνεργάτης και μέλος της συντακτικής επιτροπής του περιοδικού «Μικρασιατικά Χρονικά». Σύμφωνα με τα αρχεία της ελληνικής Μασονικής Στοάς ο Σπεράντζας ήταν ελευθεροτέκτονας.Υπήρξε πρώτος εκλεγμένος πρόεδρος της «Ελληνικής Εταιρείας Ιατρών Λογοτεχνών» https://logotehnesiatroi.gr/και συγγραφέας του μοναδικού μέχρι σήμερα ιστορικού βιβλίου «Οι Έλληνες γιατροί λογοτέχνες από την άλωση της Πόλης ως τα σήμερα» https://mariasot.blogspot.com/2021/06/65.html Ο Σπεράντζας εμφανίστηκε στα γράμματα το 1901 όταν κέρδισε το πρώτο βραβείο στον διαγωνισμό για τη δημιουργία του ύμνου του Πανιωνίου Σμύρνης και το ίδιο έτος εξέδωσε την πρώτη του ποιητική συλλογή με τίτλο «Ιάδες αύραι». Ακολούθησαν οι «Συμφωνίες» (1905), τα «Ψηφιδωτά» (1920), το «Όταν φεύγουν οι ώρες» (1922), οι «Γαλάζιες ρίμες» (1947), ο «Ορφικός λόγος» (1952) και το «Λάλον ύδωρ» (1959). Ενδιάμεσα το 1931, σε συνεργασία με τους συνθέτες Αλ. Παναγιωτόπουλο και Διονύσιο Λαυράγκα, δημιούργησε το δεύτερο ύμνο του Πανιωνίου. Ο Σπεράντζας υπήρξε γόνιμος συγγραφέας έργων της παιδικής λογοτεχνίας έχοντας στο ενεργητικό του ποιητικές συλλογές («Παιδικές ψυχές», «Σαν τα πουλιά», «Μικρές φωνές» κλπ), θεατρικά έργα αλλά και το πεζογράφημα του 1951 «Ταξιδεύοντας με τον Κοντορεβιθούλη». Μεταξύ των επιστημονικών έργων του Σπεράντζα ξεχωρίζει το ογκώδες σύγγραμμα «Ορθοδοντική», το οποίο όταν εκδόθηκε ήταν το πρώτο του είδους του στην Ελλάδα. Άλλα έργα του είναι «Αι ακτίνες Ραίντγκεν εν τη διαγνώσει της σκωληκοειδίτιδος», το «Υπόμνημα προς την Κοινωνίαν των Εθνών επί τη λήψει νομοθετικών μέτρων διά την προφύλαξιν εκ των κινδύνων Χ και του Ραδίου», «Η φυματίωσις», τα «Ορθοδοντικά μελετήματα» κλπ. Εκτός των παραπάνω, ο Σπεράντζας έγραψε τα σενάρια για έξι μελοδράματα («Μαύρη πεταλούδα», τα «Κασσιανή», «Αμφιτρύων» κλπ) καθώς και μια διασκευή του Άσματος Ασμάτων για ορατόριο. Εξέδωσε επίσης τις μελέτες «Μπάιρον», τα «Στο δρόμο του στοχασμού» και «Οι Έλληνες γιατροί λογοτέχνες από την άλωση της Πόλης ως τα σήμερα».
Χερσόνησος Μπουρίκα

Η Χερσόνησος Μπουρίκα (ισπανικά: Península de Burica) είναι μια χερσόνησος της Κόστα Ρίκα και του Παναμά. Ανήκει στην Επαρχία Πουνταρένας της Κόστα Ρίκα και στην Επαρχία Τσιρικί. Βρίσκεται σε συντεταγμένες 8°1′49.82″Β 82°52′29.93″Δ.

 Η Χερσόνησος Μπουρίκα βρίσκεται νοτιοδυτικά της Κόστα Ρίκα και βορειοδυτικά του Παναμά, σε συντεταγμένες 8°1′49.82″Β 82°52′29.93″Δ. Το δυτικό μέρος της ανήκει στην Επαρχία Πουνταρένας της Κόστα Ρίκα και το ανατολικό στην επαρχία Τσιρικί του Παναμά. Στα δυτικά, στα νότια και στα ανατολικά βρέχεται από τον Ειρηνικό Ωκεανό. Η μεγαλύτερη πόλη είναι το Πουέρτο Αρμουέγιες του Παναμά. Νικαράγουα Πλάγια Μπονίτα Μόντε Βέρδε Πουέρτο Αρμουέγιες Λα Ρεπρέσα Κοροτού Πολυμέσα σχετικά με το θέμα Burica Peninsula στο Wikimedia Commons
Ποδοσφαιρική Ομοσπονδία Γκέρνσεϊ

Η Ποδοσφαιρική Ομοσπονδία Γκέρνσεϊ (αγγλικά: Jersey Football Association) είναι αρμόδια για το άθλημα του ποδοσφαίρου στο Γκέρνσεϊ. Εδρεύει στο Σεντ Σάμπσον και είναι μέλος της Ποδοσφαιρικής Ομοσπονδίας Αγγλίας. Είναι υπεύθυνη για τη διεξαγωγή του τοπικού πρωταθλήματος και του κυπέλλου. Είναι υπεύθυνη για τη διεξαγωγή του τοπικού πρωταθλήματος. Συντονίζει επίσης τις δραστηριότητες της εθνικής ομάδας ανδρών νήσου.

 Ιδρύθηκε το 1893 με σκοπό την οργάνωση του αθλήματος στη νήσο Γκέρνσεϊ και προσχώρησε στην Ποδοσφαιρική Ομοσπονδία Αγγλίας ως μία από τις κομητειακές ποδοσφαιρικές ομοσπονδίες της χώρας. Μία σημαντική επιτυχία σημειώθηκε από τη μικτή ομάδα που αντιπροσώπευε την ομοσπονδία στο Νάσιοναλ Λιγκ Καπ του 2010, το οποίο κατέκτησε και προκρίθηκε στο Κύπελλο Περιφερειών όπου και αποκλείστηκε στη φάση των ομίλων. Μετά από αυτή την πορεία, η ομοσπονδία πρότεινε την ίδρυση ενός συλλόγου που θα συμμετείχε στην αγγλική ποδοσφαιρική πυραμίδα, σε μια προσπάθεια να προσφέρει στους κορυφαίους παίκτες της νήσου την ευκαιρία να προχωρήσουν περαιτέρω και να δοκιμάσουν τις δυνάμεις τους σε υψηλότερο επίπεδο. Το 2011 ιδρύθηκε η Γκέρνσεϊ ΦΚ. Επίσημος ιστότοπος
Κατάλογος κωδικών ISO 639-3

Κατάλογοι γλωσσών και γλωσσικοί κωδικοί στην κωδικοποίηση ISO 639-3 (λατινικό). Ευρετήριο | a | b | c | d | e | f | g | h | i | j | k | l | m | n | o | p | q | r | s | t | u | v | w | x | y | z

 «ISO 639-2 Registration Authority». Library of Congress. «ISO 639-3 Registration Authority». SIL International. Lewis, M. Paul· Simons, Gary F.· Fennig, Charles D., επιμ. (2016). «Ethnologue: Languages of the World» (19th έκδοση). Dallas, Texas: SIL International. Κατάλογος κωδικών ISO 639-2 Κατάλογος γλωσσών και διαλέκτων Κατάλογος γλωσσών και διαλέκτων της Ελλάδας Κατάλογος τεχνητών γλωσσών ISO 15924 «Codes for the Representation of Names of Languages (ISO 639-1 and ISO 639-2 codes)». Library of Congress. «ISO 639-3 Downloads». SIL International.
297 Καικιλία

Η Καικιλία (Caecilia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.

 Η μέση διάμετρος της Καικιλίας εκτιμάται σε 40 χιλιόμετρα και η μάζα της σε 64,4 τρισεκατομμύρια τόνους για μέση πυκνότητα σε 2 gr/cm³. Ο φασματικός της τύπος είναι πιθανώς S (λιθώδης), ενώ το άλβεδό της είναι 0,180 (από δεδομένα του IRAS). Η Καικιλία περιστρέφεται γύρω από τον εαυτό της μία φορά κάθε 4 ώρες και 9 λεπτά, μία σχετικώς γρήγορη περιστροφή. Η μέση θερμοκρασία στην επιφάνειά της εκτιμάται σε 120 βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Βουλευτικές εκλογές στο Ανατολικό Τιμόρ (2018)

Βουλευτικές εκλογές διεξήχθησαν πρόωρα στο Ανατολικό Τιμόρ στις 12 Μαΐου 2018 έπειτα από τη διάλυση του Εθνικού Κοινοβουλίου στις 26 Ιανουαρίου 2018 από τον πρόεδρο Φρανσίσκο Γκουτέρες.Ο τρικομματικός συνασπισμός της αντιπολίτευσης Συνασπισμός για Αλλαγή και Πρόοδο κέρδισε την απόλυτη πλειοψηφία, με 34 από τις συνολικά 65 έδρες στο Κοινοβούλιο. Το ποσοστό συμμετοχής ήταν 81%, κατά 5 ποσοστιαίες μονάδες υψηλότερο σε σχέση με τις βουλευτικές εκλογές της προηγούμενης χρονιάς.

 Στις βουλευτικές εκλογές του 2017 δεν υπήρξε κανένας καθαρός νικητής, με το κόμμα Fretilin του Μάρι Αλκατίρι να έχει ισχνή πλειοψηφία μόλις μιας έδρα σε σχέση με το Εθνικό Κογκρέσο για την Ανασυγκρότηση του Τιμόρ, του Ζανάνα Γκουσμάο. Ο Αλκατίρι σχημάτισε κυβέρνηση μειοψηφίας με το Δημοκρατικό Κόμμα, η οποία είχε τον έλεγχο μόλις 30 επί συνόλου 65 εδρών στο Εθνικό Κοινοβούλιο. Όμως, οι προσπάθειες της κυβέρνησης να εγκριθεί ο προϋπολογισμός εμποδίστηκαν και εν μέσω πολιτικού αδιεξόδου ο πρόεδρος Γκουτέρες διέλυσε το Κοινοβούλιο και προκήρυξε πρόωρες εκλογές. Τα 65 μέλη του Εθνικού Κοινοβουλίου εξελέγησαν από μια ενιαία εθνική εκλογική περιφέρεια από κλειστή λίστα με αναλογική εκπροσώπηση. Τα κόμματα πρέπει να έχουν τουλάχιστον μια γυναίκα υποψήφια σε κάθε τρίτη θέση στην λίστα τους. Οι έδρες κατανέμονται χρησιμοποιώντας τη μέθοδο Ντ' Οντ με ένα εκλογικό όριο του 4%.
Τζάστιν Τρυντώ

Ο Τζάστιν ή Ζυστέν Πιέρ Τζέιμς Τρυντώ (αγγλικά/γαλλικά: Justin Pierre James Trudeau, 25 Δεκεμβρίου 1971) είναι Καναδός πολιτικός, που υπηρετεί ως 23ος Πρωθυπουργός του Καναδά, από το 2015. Είναι Ηγέτης του Φιλελεύθερου Κόμματος, από το 2013.Υπηρετεί ως βουλευτής της Βουλής των Κοινοτήτων του Καναδά για την εκλογική περιφέρεια του Παπινώ, από το 2008. Είναι ο πρώτος γιος πρώην πρωθυπουργού που εξελέγη στη θέση αυτή, καθώς είναι ο μεγαλύτερος γιος του Πιέρ Έλιοτ Τρυντώ. Επίσης, ο ίδιος είναι ο δεύτερος νεότερος πρωθυπουργός στην ιστορία της χώρας. Στις ομοσπονδιακές εκλογές του 2021 ο Τριντό εξασφάλισε και τρίτη θητεία για την δεύτερη κυβέρνηση μειοψηφίας με επικεφαλής τον ίδιο, κερδίζοντας 158 έδρες, χάνοντας όμως τη λαϊκή ψήφο και λαμβάνοντας το χαμηλότερο ποσοστό σε εθνικές εκλογές για οποιοδήποτε κυβερνών κόμμα στην καναδική ιστορία.

 Ο Τζάστιν Τρυντώ γεννήθηκε στις 25 Δεκεμβρίου 1971 στην Οττάβα. Φοίτησε στο Κολλέγιο Ζαν-ντε-Μπρεμπέφ στο Μόντρεαλ και, στη συνέχεια, σπούδασε στο Πανεπιστήμιο ΜακΓκιλ, από το οποίο απέκτησε το πρώτο πτυχίο του στην Αγγλική Φιλολογία το 1994. Το 1998 απέκτησε το δεύτερο πτυχίο του στην Παιδαγωγική από το Πανεπιστήμιο της Βρετανικής Κολομβίας. Έγινε ευρύτερα γνωστός το 2000, όταν εκφώνησε τον επικήδειο λόγο του στην κηδεία του πατέρα του. Μετά την αποφοίτησή του, εργάστηκε ως δάσκαλος στο Βανκούβερ, ενώ αργότερα σπούδασε Μηχανική στο ίδιο Πανεπιστήμιο, από το οποίο απέκτησε μεταπτυχιακό τίτλο στην Περιβαλλοντική Γεωγραφία. Στη διάρκεια της πρωθυπουργικής θητείας του, έχει γίνει στόχος πολλαπλών απειλών για τη ζωή του και σχεδίων για τη δολοφονία του. Στην πορεία, άρχισε να ασχολείται όλο και περισσότερο με την πολιτική και στις εκλογές του 2008 εξελέγη μέλος της Καναδικής Βουλής των Κοινοτήτων εκπροσωπώντας την εκλογική περιφέρεια του Παπινό. Το 2009 ορίστηκε ως σκιώδης υπουργός Νεολαίας και Πολυπολιτισμικότητας, ενώ την επόμενη χρονιά ορίστηκε ως σκιώδης υπουργός Νεολαίας, Υπηκοότητας και Μετανάστευσης. Το 2011 ορίστηκε ως σκιώδης υπουργός Μετα-Δευτεροβάθμιας Εκπαίδευσης, Νεολαίας και Ερασιτεχνικού Αθλητισμού. Το 2013, εξελέγη αρχηγός του Φιλελεύθερου Κόμματος του Καναδά. Ο Τρυντώ ηγήθηκε του κόμματος στις εκλογές του 2015, στις οποίες το κόμμα κατάφερε να κερδίσει την αυτοδυναμία στην Καναδική Βουλή των Κοινοτήτων με 184 έδρες. Στις εκλογές αυτές, το Φιλελεύθερο Κόμμα σημείωσε την μεγαλύτερη άνοδο σε έδρες που έχει σημειωθεί ποτέ σε εκλογές στον Καναδά, καθώς ο αριθμός των εδρών του αυξήθηκε κατά 148. Η κυβέρνηση επανεξελέγη το 2019 και ακολούθησε η πανδημία COVID-19. Στις εκλογές του 2019 το κυβερνών Φιλελεύθερο Κόμμα έχασε μία έδρα (157 έδρες από 158) και στη συνέχεια σχηματίστηκε κυβέρνηση μειοψηφίας.Στις 15 Αυγούστου 2021 προκήρυξε πρόωρες γενικές εκλογές για τις 20 Σεπτεμβρίου. Οι εκλογές προκηρύχθηκαν την ίδια ημέρα με την πτώση της Καμπούλ. Εκείνη την περίοδο επικρίθηκε για τους αργούς χειρισμούς του στην απομάκρυνση των Καναδών και Αφγανών πολιτών από το Αφγανιστάν, το οποίο καταλήφθηκε από τους Ταλιμπάν.
Έψιλον

Το γράμμα έψιλον (κεφαλαίο Ε, πεζό ε) είναι το πέμπτο γράμμα του ελληνικού αλφαβήτου. Στο ελληνικό σύστημα αρίθμησης έχει αριθμητική αξία ε´ = 5. Προηγείται το δ΄ (= 4) και ακολουθεί το ϛ´ (= 6) (στίγμα ή αλλιώς στ´). Αντιστοιχεί στο γράμμα E,e άλλων αλφαβήτων.

 Το όνομα έψιλον το συναντάμε: στις Προσθετικές Ουσίες Τροφίμων στην 3Ε (ελληνική εταιρία εμφιαλώσεως) στην ομάδα Έψιλον (παραμυθολογία, παραεπιστήμη) στην μαθηματική σταθερά e (συμβολίζεται με λατινικό e αλλά στα ελληνικά συνηθίζεται να ονομάζεται "έψιλον") σε ελληνικό κανάλιΤο πεζό ε χρησιμοποιείται για: μια πολύ μικρή ποσότητα των μαθηματικών ο αντισυμμετρικός τανυστής στα μαθηματικά. Ως σύμβολο της διηλεκτρικής σταθεράς στην φυσική. Το ε είναι φωνήεν που χαρακτηρίζεται βραχύχρονο. Δελφικό Έψιλον
Εθνική Βιβλιοθήκη της Σενεγάλης

Η Εθνική Βιβλιοθήκη της Σενεγάλης - είναι η εθνική βιβλιοθήκη που βρίσκεται στην πρωτεύουσα Ντακάρ. Ιδρύθηκε το 1976 και το 1979 προσαρτήθηκε στα Εθνικά Αρχεία. Ως εκ τούτου, ο ρόλος αυτός ασκείται από τη Βιβλιοθήκη των Αρχείων της Σενεγάλης (Bibliothèque des Archives du Sénégal).

 Η Εθνική Βιβλιοθήκη της Σενεγάλης ιδρύθηκε με το διάταγμα αριθ. 76-493 της 5ης Μαΐου 1976. Της παραχωρήθηκε το δικαίωμα να λάβει νόμιμη κατάθεση . Δεδομένου ότι δεν της παραχωρήθηκε κτίριο ή προϋπολογισμό για την αγορά βιβλίων και την πρόσληψη βιβλιοθηκονόμων, δεν μπόρεσε να ξεκινήσει τις δραστηριότητές της. Με το διάταγμα της 5ης Οκτωβρίου 1979, ενσωματώθηκε στα Εθνικά Αρχεία της Σενεγάλης. Σύμφωνα με το νόμο της 3ης Απριλίου 2002, η Εθνική Βιβλιοθήκη ανέκτησε την αυτονομία της και στο κέντρο του Ντακάρ, ο τότε πρόεδρος Αμπντού Ντιούφ σχεδίασε την ανέγερση ενός κτιρίου γι' αυτήν. Οι εργασίες ξεκίνησαν το 1999, αλλά σταμάτησαν ένα χρόνο αργότερα μετά τις επόμενες προεδρικές εκλογές[2]. Μετά τις εκλογές του 2012, ο νέος πρόεδρος Μακί Σαλ υποσχέθηκε να συνεχίσει την κατασκευή ενός κτιρίου για τη βιβλιοθήκη, αλλά μέχρι το 2019 δεν είχε κατασκευαστεί . Κατά συνέπεια, τον ρόλο της εθνικής βιβλιοθήκης αναλαμβάνει η Βιβλιοθήκη των Αρχείων της Σενεγάλης. Από το 1982, έχει εκχωρήσει ISSN και δημοσιεύει εθνική βιβλιογραφία . Σύμφωνα με διάταγμα του 1976, η βιβλιοθήκη δικαιούται νόμιμο αντίγραφο όλων των δημοσιεύσεων που εκδίδονται στη Σενεγάλη. Η βιβλιοθήκη λαμβάνει 4 αντίγραφα βιβλίων, φυλλαδίων, δακτυλογραφημένων κειμένων, παρτιτούρων, μουσικών εκτυπώσεων, καρτ ποστάλ, δίσκων και ταινιών που έχουν εκδοθεί στη Σενεγάλη. Το 2007, η συλλογή περιελάμβανε 30.000 τόμους, μεταξύ των οποίων: 29.800 βιβλία και φυλλάδια, 3.000 αφίσες, 2.000 χάρτες, 500 καρτ ποστάλ, 30 ηχογραφήσεις . Marcel Lajeunesse, επιμ. (2008). «Senegal: Bibliothèque des Archives du Sénégal». Les Bibliothèques nationales de la francophonie (PDF) (στα Γαλλικά) (3rd έκδοση). Βιβλιοθήκη και τα Εθνικά Αρχεία του Κεμπέκ. OCLC 401164333. Αρχειοθετήθηκε από το πρωτότυπο (PDF) στις 13 Δεκεμβρίου 2018. Ανακτήθηκε στις 5 Μαΐου 2022. Κατάλογος μεγαλύτερων βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Σενεγάλη Ντακάρ